Egy Waze-fordítótól kaptuk a tippet, hogy érdemes megnézni a cég statisztikáin, mennyivel kevesebb autó indult útnak reggel a navigációs programmal Budapesten, mint általában egy átlagos hétfőn.

Viktor azt írta, „lehet, hogy néhány budapesti útszakaszon a szokásos a forgalom, de a budapesti agglomerációt is magába foglaló teljes statisztika szerint feleannyi autós van (volt) az utakon csúcsidőben, mint amennyi egy átlagos hétfő reggelen szokott. Ez szépen látszik a Waze felhasználói statisztikán” – és linkelte nekünk a grafikonokat.

A leglátványosabbat meg is mutatjuk, ezen kéthetes távlatban az látszik, hogy egy hétfői 20 ezres csúcs helyett most csak 12 ezer körülig mentek fel a számok, amelyek így inkább egy átlagos hétvégi forgalom számaihoz állnak közelebb.

A reggelről szóló percről percre tudósításunkat itt olvashatja el. Ez itt az összefoglaló, itt pedig képgalériát talál.